B4-0202, 0210, 0212, 0215 και 0216/97

Ψήφισμα σχετικά με το κλείσιμο του εργοστασίου της Renault στο Βιλβόρντε

Το Ευρωπαϊκό Κοινοβούλιο,

- έχοντας υπόψη τον Χάρτη των Θεμελιωδών Κοινωνικών Δικαιωμάτων των Εργαζομένων του 1989 και το σχετικό πρόγραμμα δράσης,

- έχοντας υπόψη την Ανακοίνωση της Επιτροπής «Mεσοπρόθεσμο πρόγραμμα κοινωνικής δράσης 1995 - 1997" (COM(95)0134 - C4-0160/95),

- έχοντας υπόψη τα άρθρα 2 και 118 της Συνθήκης ΕΚ, καθώς και το Πρωτόκολλο και τη Συμφωνία για την Κοινωνική Πολιτική που προσαρτήθηκαν στην εν λόγω Συνθήκη με στόχο την εφαρμογή του Κοινωνικού Χάρτη και την προώθηση του κοινωνικού διαλόγου,

- έχοντας υπόψη την οδηγία 75/129/ΕΟΚ ((ΕΕ L 48 της 22.7.1975, σελ. 29)), όπως τροποποιήθηκε από την οδηγία 92/56/ΕΟΚ ((ΕΕ C 245 της 26.8.1992, σελ. 3)), περί προσεγγίσεως των νομοθεσιών των κρατών μελών που αφορούν τις ομαδικές απολύσεις,

- έχοντας υπόψη την οδηγία 94/45/ΕΚ ((ΕΕ L 254 της 30.9.1994, σελ. 64)) σχετικά με τη σύσταση μιας ευρωπαϊκής επιτροπής επιχείρησης ή μιας διαδικασίας σε επιχειρήσεις και ομίλους επιχειρήσεων κοινοτικής κλίμακας με σκοπό να ενημερώνονται οι εργαζόμενοι και να ζητείται η γνώμη τους,

- έχοντας υπόψη τη δήλωση των κυβερνήσεων των κρατών μελών του ΟΟΣΑ περί διεθνών επενδύσεων και πολυεθνικών επιχειρήσεων καθώς και τον κώδικα συμπεριφοράς του ΟΟΣΑ και του ΟΗΕ,

- έχοντας υπόψη το ψήφισμά του της 13ης Νοεμβρίου 1996, για τη βιομηχανική αναδιάρθρωση και τις μετεγκαταστάσεις επιχειρήσεων στην ΕΕ ((ΕΕ C 362 της 2.12.1996, σελ. 147)),

- έχοντας υπόψη το ψήφισμα της 13ης Μαϊου 1997 σχετικά με την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών: «Ευρωπαϊκή αυτοκινητοβιομηχανία - 1996" (COM(96)0327 - C4-0493/96) ((ΣΠ της ημερομηνίας αυτής, μέρος ΙΙ, σημείο 4α))),

A. λαμβάνοντας υπόψη ότι οι διάφορες αποφάσεις που αφορούν την αναδιάρθρωση, τη μετεγκατάσταση και το κλείσιμο διεθνών επιχειρήσεων όχι μόνο συντελούν στη μείωση των θέσεων απασχόλησης, αλλά και δημιουργούν ολοένα μεγαλύτερη ανασφάλεια στους εργαζομένους και την κοινή γνώμη,

Β. επισημαίνοντας ότι η επιχείρηση Renault έχει ζητήσει τη χορήγηση δημοσίων πιστώσεων ύψους 77 εκατ. εσκούδων για τα εργοστάσιά της στο Setϊbal και Cacia, και ότι το 1995, στο πλαίσιο αναδιαρθρώσεων, απέλυσε περισσότερους από 500 εργαζομένους,

Γ. λαμβάνοντας υπόψη τα σημερινά προβλήματα της ευρωπαϊκής αυτοκινητοβιομηχανίας η οποία υφίσταται σήμερα τις επιπτώσεις της πλεονασματικής παραγωγής, που εκτιμάται σε 30%, και εκκαθαρίζει κέρδη ετήσιας παραγωγικότητας ύψους 7%, ενώ η ζήτηση οχημάτων δεν υπερβαίνει το 1% ετησίως,

Δ. λαμβάνοντας υπόψη ότι έχει ληφθεί μεγάλος αριθμός παρεμφερών αποφάσεων από διοικητικά συμβούλια εταιριών, χωρίς προηγούμενη διαβούλευση των εργαζομένων, τακτική η οποία αντιβαίνει στο πνεύμα του Κοινωνικού Χάρτη, του Κοινωνικού Πρωτοκόλλου, της οδηγίας 75/129/ΕΟΚ που τροποποιήθηκε από την οδηγία 92/56/ΕΟΚ σχετικά με την προσέγγιση των νομοθεσιών των κρατών μελών που αφορούν τις ομαδικές απολύσεις και της οδηγίας 94/45/ΕΚ σχετικά με τη σύσταση ευρωπαϊκών επιτροπών επιχειρήσεων, καθώς και στους κώδικες συμπεριφοράς του ΟΟΣΑ και του ΟΗΕ,

Ε. ανησυχώντας ιδιαίτερα για το κλείσιμο επιχειρήσεων, όπως του εργοστασίου στο Βιλβόρντε, όπου απειλούνται με ομαδική απόλυση 3.100 εργαζόμενοι, καθώς και για τις πολλές απολύσεις που προβλέπονται στον τομέα υπεργολαβίας,

ΣΤ. λαμβάνοντας υπόψη ότι η περιφέρεια του Βιλβόρντ υπέστη ήδη κατά το παρελθόν τις συνέπειες του κλεισίματος πολλών εταιριών,

1. επιδοκιμάζει τη δήλωση του Επιτρόπου Flynn κατά τη συνεδρίαση ολομέλειας σχετικά με τη Renault, και τις προτάσεις για την ενίσχυση των εν λόγω οδηγιών[semigr ]

2. εκφράζει την αλληλεγγύη του προς όλους τους εργαζομένους στη Renault, καθώς και προς τους εργαζομένους σε επιχειρήσεις υπεργολαβίας, οι οποίοι απειλούνται με απόλυση μετά την απόφαση της Διεύθυνσης της Renault[semigr ] θεωρεί απαράδεκτο το γεγονός ότι πολυεθνική εταιρία αποφασίζει το κλείσιμο μονάδας που συνεπάγεται ομαδική απόλυση των εργαζομένων χωρίς προηγούμενη διαβούλευση με αυτούς[semigr ]

3. υπενθυμίζει ότι σε άλλες περιπτώσεις κατά τις οποίες οι ομαδικές απολύσεις θεωρούνταν ως η μόνη λύση για την αντιμετώπιση της κρίσης των εταιριών, οι διαπραγματεύσεις με τους εργαζομένους συνέβαλαν στην κατάρτιση εναλλακτικών σχεδίων με αποτέλεσμα τη διατήρηση θέσεων εργασίας[semigr ] υπογραμμίζει την ανάγκη διεξαγωγής διαπραγματεύσεων με τους εργαζομένους ούτως ώστε να εξευρεθούν εναλλακτικές λύσεις, όπως λ.χ. μείωση του χρόνου εργασίας, σύμφωνα με τα αιτήματα του ψηφίσματός του της 18ης Σεπτεμβρίου 1996, σχετικά με τη μείωση και την αναδιοργάνωση του χρόνου εργασίας ((ΕΕ C 320 της 28.10.1996, σελ. 96)), στα οποία δεν έχει ακόμη ανταποκριθεί η Επιτροπή, και ανάπτυξη των δυνατοτήτων κατάρτισης και εκπαίδευσης των πληττόμενων εργαζομένων[semigr ]

4. επιδοκιμάζει το γεγονός ότι οι εργαζόμενοι σε εργοστάσια της Renault στις υπόλοιπες ευρωπαϊκές χώρες εξέφρασαν την αλληλεγγύη τους προς τους βέλγους συναδέλφους τους[semigr ] υποστηρίζει τις προσπάθειες των εργαζομένων που επιδιώκουν με κοινές δράσεις στα διάφορα εργοστάσια της Renault και στον τομέα της αυτοκινητοβιομηχανίας την ανάκληση της απόφασης που έχει λάβει η Διεύθυνση της Renault[semigr ]

5. καταδικάζει έντονα τις ενέργειες της Διεύθυνσης της Renault που χαρακτηρίζονται από αλαζονεία και συνιστούν περιφρόνηση των θεμελιωδέστερων κανόνων κοινωνικής διαβούλευσης, οι οποίοι αποτελούν ουσιαστικό στοιχείο του ευρωπαϊκού κοινωνικού προτύπου[semigr ]

6. θεωρεί ότι η απόφαση που ελήφθη από την κεντρική Διεύθυνση της Renault για το κλείσιμο της μονάδας στο Βιλβόρντε όχι μόνο αντιβαίνει εξ ολοκλήρου στις οδηγίες περί ομαδικών απολύσεων και περί ευρωπαϊκών επιτροπών επιχειρήσεων, αλλά επίσης παραβιάζει τον κώδικα συμπεριφοράς του ΟΟΣΑ του 1976[semigr ]

7. ζητεί από την Επιτροπή να χρησιμοποιήσει κάθε διαθέσιμο νομικό μέσο για να τιμωρήσει τις παραβιάσεις αυτές[semigr ] παροτρύνει την Επιτροπή και την Ολλανδική Προεδρία να καταβάλουν κάθε δυνατή προσπάθεια για να επιτύχουν την άρση της απόφασης της Renault[semigr ]

8. ζητεί να σταματήσει η «ισοπέδωση προς τα κάτω» των κοινωνικών συστημάτων που παρατηρείται στον ανταγωνισμό για επενδύσεις, δημιουργώντας ένα ενιαίο επίπεδο κοινωνικής προστασίας και καταργώντας τις διατάξεις «εξαίρεσης» επί των θεμάτων αυτών κατά την επικείμενη αναθεώρηση της Συνθήκης[semigr ] καλεί τα κράτη μέλη να εγκαταλείψουν τις φορολογικές απαλλαγές και τα προγράμματα επιδότησης που επιβαρύνουν τελικά άλλους δικαιούχους[semigr ]

9. υποστηρίζει ότι η χορήγηση ενίσχυσης από δημόσια ταμεία πρέπει να συνδέεται με μακροπρόθεσμες συμφωνίες των διευθύνσεων των επιχειρήσεων για θέματα απασχόλησης και τοπικής ανάπτυξης[semigr ] καλεί την Επιτροπή και τα κράτη μέλη να αποσύρουν τις επιχορηγήσεις από προγράμματα ενίσχυσης και να ζητήσουν από τις εταιρίες οι οποίες δεν πληρούν τις υποχρεώσεις τους να επιστρέψουν τις επιχορηγήσεις αυτές[semigr ]

10. καλεί την Επιτροπή να καταρτίσει κώδικα συμπεριφοράς, προκειμένου να αποφευχθεί μέσω επιχορηγούμενων μετεγκαταστάσεων επιχειρήσεων, μετατόπιση θέσεων απασχόλησης από ένα κράτος μέλος της ΕΕ σε ένα άλλο[semigr ]

11. θεωρεί ότι οι μεγάλες επιχειρήσεις που επιδιώκουν, για συγκεκριμένους οικονομικούς λόγους να περιορίσουν την απασχόληση θα πρέπει να το κάνουν στο πλαίσιο μιας μεσοπρόθεσμης γενικής βιομηχανικής στρατηγικής που δικαιολογεί τις αποφάσεις και προβλέπει τα κατάλληλα κοινωνικά μέτρα[semigr ]

12. καλεί την Επιτροπή να αξιολογήσει επειγόντως την εφαρμογή της οδηγίας για τις ομαδικές απολύσεις και το κλείσιμο εταιριών και να υποβάλει προτάσεις για αποτελεσματικές κυρώσεις εάν δεν τηρούνται οι διατάξεις της εν λόγω οδηγίας[semigr ]

13. υπενθυμίζει τις προτάσεις του για την οικοδόμηση μιας κοινωνικής Ευρώπης, επί παραδείγματι, με την εισαγωγή ενός κεφαλαίου για την απασχόληση και την ενσωμάτωση του Κοινωνικού Πρωτοκόλλου στη Συνθήκη[semigr ]

14. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις και τα κοινοβούλια των κρατών μελών, στους κοινωνικούς εταίρους, και ιδίως τους εταίρους στη Renault.